趙煥，原名趙宦《明史》、《掖縣志》皆作 煥，《萬曆野獲編》及《明清進士題名碑錄索引》作 宦。，字文光，號吉亭，山東掖縣人。明朝政治人物，萬曆年間吏部尚書。 生平 明世宗嘉靖四十三年甲子科山東鄉試五十二名，四十四年（1565 年）乙丑科會試六十三名，廷試三甲九十一名進士，兵部觀政，本年任烏程縣知縣，隆慶二年（1568 年）升工部主事，五年改任河南道御史，六年差巡按陝西茶馬。萬曆元年（1573 年）養病。三年復除江西道御史，巡按河南。五年回道管事，十二月巡視京營，七年京畿道刷卷，監試順天鄉試，次年監殿試，八年閏四月升任順天府丞，十年十二月升大理寺左少卿，十一年二月升南京右僉都御史、提督操江。十三年四月改任都察院左僉都御史、協理院事，十四年二月署掌院篆，同年升工部右侍郎，十五年三月改吏部右侍郎，十六年十月升本部左侍郎，十七年七月以疾乞歸，回籍調理。 萬曆二十一年（1593 年）五月起為南京都察院右都御史，九月稱親老乞休，以兄巡撫遼東右僉都御史趙燿回鄉奉親《大明神宗顯皇帝實錄卷之二百六十四》：萬曆二十一年九月，吏部覆原任吏部左侍郎今起南京都察院右都御史趙煥稱親老乞休，巡撫遼東右僉都御史趙耀亦云業蒙酌擬一人侍養之旨，臣等就二臣酌之，耀身為長子，且勞於封疆之日久矣，似應暫準歸侍。煥新承簡命，且優遊奉親之日已久，似應督供職，展其移孝之忠。 上從之。。十一月升刑部尚書。二十三年四月以疾乞休，準馳驛回籍。 萬曆二十六年（1598 年）八月起為南京都察院右都御史，二十七年五月改任南京吏部尚書，齎捧回籍，十二月以疾乞休，不允。 萬曆三十三年（1605 年）十二月起為工部尚書，以親老乞在籍侍養，許之。 後家居十六年，萬曆三十九年（1611 年）四月再次召拜為刑部尚書，四十年二月署掌吏部尚書印信，八月改任吏部尚書。時明神宗怠於政事，曹署多空，「六卿止一煥在」。趙煥多次上疏要求增補官員，神宗皆 留中不報。趙煥請求去職還鄉，神宗又優詔撫慰挽留。九月，趙煥請求去職還鄉，神宗仍下詔挽留。給事中李成名劾趙煥「黨同伐異」，趙煥於是稱疾不出。逾月終於請辭成功《大明神宗顯皇帝實錄卷之五百一十三》：萬曆四十一年十月，吏部尚書趙煥以召命再臨，具疏陳謝，並陳沿途候旨以聽 聖裁， 上特允之，仍給驛還。。 萬曆四十六年（1618 年）六月，起趙煥為吏部尚書，銓印暫付侍郎史繼偕署掌，十一月赴任，四十七年（1619 年）七月，遼東事起，薩爾滸之戰大敗，死四萬餘人，開原、鐵嶺淪陷，北京震動。趙煥親率群臣至文華門，「九卿伏闕」，堅請神宗急發兵餉。直到傍晚，神宗才遣太監傳旨：「退。」然軍機要務仍廢置如故。 趙煥再次上疏：「他日薊門蹂躪，敵人叩閽，陛下能高枕深宮稱疾謝卻之乎！」此語竟為神宗所惡。其部屬滿考升遷，趙煥上疏請 準，神宗又不理睬。十一月初二日，趙煥「鬱鬱卒」，享年七十八《明神宗顯皇帝實錄卷之五百八十八》：萬曆四十七年十一月辛巳，吏部尚書趙煥卒。煥字文光，山東掖縣人。嘉靖乙丑進士，授烏程令，除工部主事，改陝西道御史，巡按河南，以忤江陵奪俸。尋掌河南道，值江陵奪情議起，不與畫知。既晉順天府丞、大理少卿，歷左右僉都、工吏部侍郎，擢刑部尚書，執法抗疏不少屈。會石大司馬封倭議起，煥疏倭情弊甚悉，後封事破壞如煥言。未幾移疾歸，再起，屢遷吏部尚書，銓政犁然，再以八疏乞歸。後復召還吏部，當東師失律，中外震驚，挺身率僚，直叩宮門，鵠俟竟日。 上為＜娾嗨＞然，至是以勤瘁卒於京師。公性孝友，寡嗜慾，筮仕五十年，自奉不異寒素，得年七十有八。。明熹宗天啟初，追贈太子太保。《明史卷二百二十五》：趙煥，字文光，掖縣人。嘉靖四十四年進士。授烏程知縣。入為工部主事，改御史。萬曆三年，中官張宏請遣其黨榷真定材木，煥及給事中侯於趙執奏，不從。張居正遭父喪，言官交章請留，煥獨不署名。擢順天府丞，累遷左僉都御史。十四年三月，風霾求言。煥請恢聖度，納忠言，謹頻笑，信政令，時召大臣商榷治理，次第舉行實政，弊在內府者一切報罷，而飭戒督撫有司務求民瘼。帝嘉納焉。尋遷工部右侍郎。改吏部，進左。乞假去。起南京右都御史，以親老辭。時煥兄遼東巡撫僉都御史燿亦乞歸養。吏部言二人情同，燿為長子，且任封疆久，可聽其歸。乃趣煥就職。尋召為刑部尚書。議日本貢事，力言非策。男子諸龍光訐奏李如鬆通倭下吏，並及其黨陳仲登枷赤日中，期滿戍瘴鄉。煥以盛暑必斃，而二人罪不當死，兩疏力爭。忤旨，詰責。復以議浙江巡按彭應參獄失帝意，遂引疾歸。再起南京右都御史，就改吏部尚書，皆不赴。家居十六年。召拜刑部尚書，尋兼署兵部。四十年二月，孫丕揚去，改署吏部。時神宗怠於於事，曹署多空。內閣惟葉向高，杜門者已三月。六卿止一煥在，又兼署吏部，吏部無復堂上官。兵部尚書李化龍卒，召王象乾未至，亦不除侍郎。戶、禮、工三部各止一侍郎而已。都察院自溫純罷去，八年無正官。故事，給事中五十人，御史一百十人，至是皆不過十人。煥累疏乞除補。帝皆不報。其年八月，遂用煥為吏部尚書，諸部亦除侍郎四人。既而考選命下，補給事中十七人，御史五十人，言路稱盛。然是時朋黨已成，中朝議論角立。煥素有清望，驟起田間，於朝臣本無所左右，顧雅不善東林。諸攻東林者乘間入之。所舉措往往不協清議，先後為御史李若星、給事中孫振基所劾。帝皆優詔慰留之。已，兵部主事卜履吉為署部事都御史孫瑋所論。煥以履吉罪輕，擬奪俸三月。給事中趙興邦劾煥徇私。煥疏辨，再乞罷。向高言： 今國事艱難，人才日寡。在野者既賜環無期，在朝者復晨星無幾，乃大小臣工，日尋水火，甚非國家福也。臣願自今已後共捐成心，憂國事，議論聽之言官，主張聽之當事。使大臣得展布而毋苦言官之掣肘，言官得發舒而毋患當事之摧殘，天下事尚可為也。 因請諭煥起視事，煥乃出。明年春，以年例出振基及御史王時熙、魏雲中於外。三人嘗力攻湯賓尹、熊廷弼者，又不移諮都察院，於是御史湯兆京守故事爭，且詆煥。煥屢疏訐辯，杜門不出，詔慰起之。兆京以爭不得，投劾徑歸。其同官李邦華、周起元、孫居相，及戶部郎中賀烺交章劾煥擅權，請還振基等於言路。帝為奪諸臣俸，貶烺官以慰煥。煥請去益力。九月，遂叩首闕前，出城待命。帝猶遣諭留。給事中李成名復劾煥伐異黨同，煥遂稱疾篤，堅不起。逾月，乃許乘傳歸。四十六年，吏部尚書鄭繼之去國。時黨人勢成，清流斥逐已盡。齊黨亓詩教摯尤張。以煥為鄉人老而易制，力引煥代繼之，年七十有七矣。比至，一聽詩教指揮，不敢異同，由是素望益損。帝終以煥清操，委信之。及明年七月，遼東告警，煥率廷臣詣文華門固請帝臨朝議政。抵暮，始遣中官諭之退，而諸軍機要務廢閣如故。煥等復具疏趣之，且作危語曰：他日薊門蹂躪，敵人叩閽，陛下能高枕深宮，稱疾謝卻之乎？ 帝由是嗛焉。考滿當增秩，寢不報。煥尋卒，卹典不及。光宗立，始賜如制。熹宗初，贈太子太保。 家族 曾祖趙秀。祖趙惠，義官、累贈南吏部尚書。父趙孟（1507 年 1603 年），字晉臣，號西垣，洧川教諭、累封南吏部尚書于慎行《明故誥封資政大夫南京吏部尚書西垣趙公墓誌銘》。前母張氏，贈恭人；母孫氏，累封夫人。兄趙燿（僉都、巡撫）、弟趙燦（癸酉舉人）。 注釋 延伸閱讀 參考文獻 張廷玉等 《明史》 張思勉、於 始瞻 《掖縣志》 清乾隆二十三年（1758 年）刻本 Category 明朝烏程縣知縣 Category 明朝工部主事 Category 明朝順天府府丞 Category 明朝河南道監察御史 Category 明朝左僉都御史 Category 明朝刑部尚書 Category 明朝兵部尚書 Category 明朝吏部尚書 Category 明朝追贈太子太保 Category 萊州人 H Category 嘉靖四十三年甲子科山東鄉試舉人 Category 明朝兵部觀政 Category 明朝江西道監察御史 Category 明朝京畿道監察御史 Category 明朝大理寺左少卿 Category 明朝提督操江御史 Category 明朝工部右侍郎 Category 明朝吏部右侍郎 Category 明朝吏部左侍郎 Category 南京右都御史 Category 明朝工部尚書 Category 南京吏部尚書